##### BUDAPEST FŐVÁROS XIII. KERÜLET

**ALPOLGÁRMESTERE**

**Tárgy:** Javaslat a Budapest Főváros XIII. Kerületi Önkormányzat Mentálhigiénés és Drogstratégiájára (2020-2024)

**Tisztelt Képviselő-testület!**

A Képviselő-testület a 109/2015.(VI.25.)Ö.K. határozattal elfogadta a Budapest Főváros XIII. kerületi Mentálhigiénés és Drogstratégia időarányos végrehajtásáról szóló beszámolót, és jóváhagyta a 2015-2019. közötti időszakra szóló Budapest Főváros XIII. kerület Mentálhigiénés és Drogstratégiát. A stratégiában a fő hangsúly a prevención volt. A stratégiát évente felülvizsgáltuk, egyben a megtett intézkedéseket értékeltük.

Szempontok, amelyek ezen a területen végig kísérték a döntéshozatali és végrehajtási munkánkat.

* Az elfogadott helyi stratégiának megfelelően a kábítószer-problémák mellett megjelentek az alkohol-, a gyógyszer- és egyes viselkedési függőségeket érintő, illetve a mentálhigiénés intézkedések.
* A felvetődött témákkal, az elfogadott stratégia végrehajtásával nem kampányszerűen foglalkoztunk, hanem a szakmai munka módszereit és eszközeit az aktuális helyzet figyelembevételével naprakésszé tettük. A szakemberek munkáját úgy segítettük, hogy a saját csoportjukon és foglakozásaikon belül a drog kérdéseit interaktív módon tudják megközelíteni.
* Támogató emberi környezetet működtetünk a „személyiség” megerősítésének érdekében.
* A programokon keresztül fő célunk volt a személyes képességek és készségek kialakítása, fenntartása.

A legális és illegális drogokkal összefüggő problémák megelőzésének és szakszerű kezelésének területén aktív munkát végeztek a XIII. Kerületi Kábítószerügyi Egyeztető Fórum (továbbiakban: KEF) tagjai; az önkormányzati fenntartású intézmények, a civil szervezetek, az egyházak, a Gyermekjóléti Központ, a HÍD Családsegítő, a Rendőrség, a Polgárőrség, a Drogambulancia, a Védőnői Szolgálat stb. A KEF jelenleg 37 tagszervezetből áll.

A KEF alapvető küldetése a Nemzeti Drogellenes Stratégia célkitűzéseinek alkalmazása a helyi szinten megfogalmazott igényekre, elvárásokra, a helyi stratégia megvalósításának koordinálása és összhangteremtés a helyi szereplők között. A beszámoló évében két szervezet megszűnt és két új belépő tag volt.

A helyzetelemzés adatai jól mutatják, hogy színvonalas, sokrétű tevékenység folyt a Mentálhigiénés és Drogstratégiában megfogalmazott célok teljesülése érdekében. A KEF a tagszervezetein keresztül folyamatos tájékozódási és beavatkozási lehetőséget nyújtott a káros szenvedélyek kialakulását megelőző és az ártalomcsökkentő erőfeszítésekhez. A prevenció sikeressége érdekében Önkormányzatunk támogatja, hogy a KEF továbbra is folytassa koordinációs munkáját.

Az elmúlt 5 évben a KEF irányítói és a Prevenciós Központ koordináló, végrehajtó munkája kiemelkedő volt. A programok színvonalasak és látogatottak voltak. Tevékenységével kivívta a szakmai közösség elismerését. A meghívott előadók értékes és hasznos ismeretekkel bővítették a szakemberek, valamint az érdeklődők tudását. A Fórum fontos szerepet vállalt olyan prevenciós programok szervezésében, amelyekben a fiatalok szabadidejüket tartalmasan és élményekkel telve tölthették el. Tapasztalható, hogy egyre többen érdeklődnek a KEF és a tagszervezetek prevenciós tevékenysége iránt. A KEF fő partnere az Önkormányzat által fenntartott Prevenciós Központ. Munkatársai elkötelezettek a káros szenvedélyek megelőzését szolgáló szakmai munka iránt, folyamatosan keresik a prevenciót szolgáló innovatív megoldásokat, a fiatalok bevonásának lehetőségeit, szoros kapcsolatot ápolva a tagszervezetekkel.

Az elkészült Mentálhigiénés és Drogstratégia a Lendületben 2.0 Budapest Főváros XIII. Kerületi Önkormányzat ciklusprogramja (2019-2024) alapján készült annak érdekében, hogy megtartsuk az eddig elért eredményeinket és folyamatosan bővítsük a KEF és a szakemberek együttműködését.

Az előterjesztést a Szociális és Civil Kerekasztal tagjai részére elektronikus formában megküldtük. A tagok megtárgyalták, és visszajelzésük alapján egyhangúlag alkalmasnak találták.

Az előterjesztést a Szociális, Egészségügyi és Művelődési Bizottság ………….. napján megtárgyalta és azt ……….. szavazattal elfogadásra javasolja.

Kérem a Tisztelt Képviselő-testületet, hogy az előterjesztést vitassa meg, és a határozati javaslatot fogadja el.

Határozati javaslat: az Önkormányzat Képviselő-testülete úgy dönt, hogy

elfogadja a Budapest Főváros XIII. Kerületi Önkormányzat Mentálhigiénés és Drogstratégiáját (2020-2024).

Határozathozatal módja: egyszerű többség

Budapest, 2020. június „ 17. „

 Holopné Schramek Kornélia

Készítette: Szociális és Köznevelési Osztály

Megtárgyalta: Szociális, Egészségügyi és Művelődési Bizottság

Látta:

Dr. Bujdosó Sándor

 jegyző